Document ID: 32006R0605

KOMISIJOS REGLAMENTAS (EB) Nr. 605/2006
2006 m. balandžio 19 d.
iš dalies keičiantis Reglamentą (EB) Nr. 349/2003, sustabdantį tam tikrų laukinės faunos ir floros rūšių egzempliorių įvežimą į Bendriją
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 9 d. Tarybos reglamentą (EB) Nr. 338/97 dėl laukinės faunos ir floros rūšių apsaugos kontroliuojant jų prekybą (1), ypač į jo 19 straipsnio 2 dalį,
pasikonsultavusi su Mokslinio tyrimo grupe,
kadangi:
(1)
Reglamento (EB) Nr. 338/97 4 straipsnio 6 dalyje numatyta, kad Komisija gali apriboti tam tikrų rūšių įvežimą į Bendriją pagal tos straipsnio dalies a-d punktuose nustatytas sąlygas. Be to, 2001 m. rugpjūčio 30 d. Komisijos reglamente (EB) Nr. 1808/2001, nustatančiame išsamias Tarybos reglamento (EB) Nr. 338/97 dėl laukinės faunos ir floros rūšių apsaugos kontroliuojant jų prekybą įgyvendinimo taisykles (2), yra nustatytos tokių apribojimų įgyvendinimo priemonės.
(2)
Rūšių, kurių įvežimas į Bendriją yra sustabdytas, sąrašas buvo nustatytas 2003 m. vasario 25 d. Komisijos reglamentu (EB) Nr. 349/2003, sustabdančiu tam tikrų laukinės faunos ir floros rūšių egzempliorių įvežimą į Bendriją (3).
(3)
Remdamasi naujausia informacija, Mokslinio tyrimo grupė nusprendė, kad tam tikrų Reglamento (EB) Nr. 338/97 A ir B prieduose išvardytų rūšių apsaugos būklei bus rimtai pakenkta, jei šių rūšių įvežimas į Bendriją iš tam tikrų kilmės šalių nebus sustabdytas. Todėl turėtų būti sustabdytas šių rūšių įvežimas: Ursus thibetanus iš Rusijos Federacijos; Cryptoprocta ferox, Scaphiophryne gottlebei, Euphorbia banae ir E. kondoi iš Madagaskaro; Panthera leo iš Etiopijos; Balaeniceps rex, Grus carunculatus ir Chamaeleo fuelleborni iš Tanzanijos Jungtinės Respublikos; Poicephalus gulielmi iš Kongo; Accipiter melanoleucus, A. ovampensis, Aviceda cuculoides, Hieraaetus ayresii, H. spilogaster, Macheiramphus alcinus, Spizaetus africanus, Urotriorchis macrourus, Falco chicquera, Asio capensis, Bubo lacteus, B. poensis, Glaucidium perlatum, Scotopelia peli ir Python regius iš Gvinėjos; Sagittarius serpentarius ir Varanus exanthematicus iš Togo; Agapornis pullarius iš Kongo Demokratinės Respublikos; Cuora galbinifrons iš Kinijos; Heosemys spinosa, Leucocephalon yuwonoi, Siebenrockiella crassicollis, Liasis fuscus, Euphyllia cristata, E. divisa, E. fimbriata, Hydnophora microconos ir Scolymia vitiensis iš Indonezijos; Geochelone pardalis iš Ugandos ir Zambijos; Uromastyx geyri iš Malio ir Nigerio; Cordylus mossambicus, C. vittifer, Tridacna maxima ir T. squamosa iš Mozambiko; Dendrobates pumilio iš Nikaragvos; Hippopus hippopus iš Vanuatu; Hippopus hippopus, Tridacna gigas ir T. maxima iš Tongos ir Vietnamo; Tridacna crocea, T. derasa, T. maxima ir T. squamosa iš Fidžio ir Vanuatu; Tridacna crocea iš Tongos; Tridacna maxima iš Mikronezijos Federacinių Valstybių ir Maršalo salų; Tridacna tevoroa iš Tongos ir Catalaphyllia jardinei iš Saliamono salų.
(4)
Mokslinio tyrimo grupė taip pat nusprendė, kad remiantis naujausia informacija toliau išvardytų rūšių įvežimo į Bendriją sustabdymas nebereikalingas: Galago senegalensis iš Džibučio; Galagoides demidoff iš Kenijos ir Senegalo; Callithrix argentata iš Paragvajaus; Saguinus labiatus iš Kolumbijos; Callicebus torquatus iš Ekvadoro; Cebus albifrons iš Gajanos; Cebus capucinus and Aratinga solstitialis iš Venesuelos; Cebus olivaceus iš Peru; Allenopithecus nigroviridis iš visų arealo valstybių; Colobus guereza iš Pusiaujo Gvinėjos; Lophocebus albigena iš Kenijos; Papio hamadryas ir Hippopotamus amphibius iš Liberijos; Cynogale bennettii iš Singapūro; Ara ararauna iš Trinidado ir Tobago; Neophema splendida iš Australijos; Poicephalus gulielmi iš Kongo Demokratinės Respublikos; Geochelone chilensis, Homopus areolatus, H. boulengeri, H. femoralis, H. signatus, Kinixys natalensis ir Psammobates spp. iš visų arealo valstybių; Geochelone denticulata iš visų arealo valstybių, išskyrus Boliviją ir Ekvadorą; Geochelone elegans iš visų arealo valstybių, išskyrus Pakistaną; Kinixys belliana iš visų arealo valstybių, išskyrus Mazambiką ir Beniną; Kinixys erosa iš visų arealo valstybių, išskyrus Togą; Kinixys homeana iš visų arealo valstybių, išskyrus Beniną; Manouria emys iš visų arealo valstybių, išskyrus Bangladešą, Indiją, Indoneziją, Mianmarą ir Tailandą; Testudo horsfieldii iš visų arealo valstybių, išskyrus Kiniją, Pakistaną ir Kazachstaną; Manouria impressa iš visų arealo valstybių, išskyrus Vietnamą; Phelsuma cepediana ir P. trilineata iš Madagaskaro; Phelsuma edwardnewtonii iš Mauricijaus; Varanus albigularis iš Lesoto; Varanus rudicollis iš Filipinų; Ptyas mucosus iš Indonezijos ir Dactylorhiza incarnata iš Norvegijos.
(5)
Reglamente (EB) Nr. 338/97 su paskutiniais pakeitimais, padarytais Reglamentu (EB) Nr. 1332/2005, numatyta, inter alia, perkelti Cacatua sulphurea ir Pyxis arachnoides iš priedo B į priedą A ir išbraukti iš priedų Agapornis roseicollis, todėl šių rūšių importo sustabdymas nebereikalingas.
(6)
Buvo konsultuojamasi su visomis šalimis, kurių kilmės rūšių įvežimui į Bendriją pagal šį reglamentą yra taikomi nauji apribojimai.
(7)
Todėl Reglamento (EB) Nr. 349/2003 priedas turėtų būti atitinkamai iš dalies keičiamas ir aiškumo sumetimais pakeistas nauju.
(8)
Šiame reglamente numatytos priemonės atitinka Prekybos laukine fauna ir flora komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 349/2003 priedas pakeičiamas šio reglamento priedu.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. balandžio 19 d.

Labels: 3
20